২০১১ সালের হিসেব অনুযায়ী রাজৈরের গড় সাক্ষরতার হার শতকরা ৫৯.২%; (পুরুষ ৬২.১%, নারী ৫৬.৪%)। এ উপজেলায় ১০৪ টি সরকারি প্রাথমিক বিদ্যালয়, ৬৯টি রেজিস্টার্ড প্রাথমিক বিদ্যালয়, ৫টি কিন্ডারগার্টেন স্কুল, ৩৯ টি কমিউনিটি প্রাথমিক বিদ্যালয়, ৪৪ টি মাধ্যমিক বিদ্যালয়, ০৫ টি মাদ্রাসা, ০৭ টি এবতেদায়ী মাদ্রাসা, ০৬ টি কলেজ, ০১ টি কারিগরি কলেজ রয়েছে।

উল্লেখযোগ্য শিক্ষা প্রতিষ্ঠানের মধ্যে রয়েছে শেখ লুৎফর রহমান সরকারি আদর্শ কলেজ (১৯৭০), কাজী মন্টু কলেজ (১৯৮৭), রামশীল কলেজ (১৯৯৪), শেখ হাসিনা আদর্শ মহাবিদ্যালয়, শেখ রাসেল মহাবিদ্যালয়, সরকারি কোটালীপাড়া ইউনিয়ন ইনস্টিটিউশন (১৮৯৮), ওয়েস্ট কোটালিপাড়া ইউনিয়ন ইনস্টিটিউশন (১৯২৩), পূর্ব কোটালীপাড়া ইউনিয়ন উচ্চ বিদ্যালয় (১৯২৫), কোটালীপাড়া এস.এন. ইনষ্টিটিউশন, গোপালপুর কে এন মাধ্যমিক বিদ্যালয়, পূর্ব উত্তর কোটালিপাড়া এস.এম. ফাযিল মাদ্রাসা প্রভৃতি। এ উপজেলার ইউনিয়নগুলোর মধ্যে, রাধাগঞ্জ ইউনিয়নের শিক্ষার হার প্রায় ৬৫.১% ও কুশলা ইউনিয়নের ৪৯.৫%।

কোটালীপাড়া উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। কোটালীপাড়ায় উচ্চ মাধ্যমিকের পর উচ্চ শিক্ষার জন্য বেশ কয়েকটি কলেজ রয়েছে যা জাতীয় বিশ্ববিদ্যালয়ের অধীনে বিএ ও এমএ ডিগ্রি প্রদান করে।

স্বাস্থ্য
ভূগোল
প্রশাসন
শিক্ষা